b'\n_START_ARTICLE_\nRanskanpuoliverinen\n_START_PARAGRAPH_\nRanskanpuoliverinen (my\xc3\xb6s ranskanratsuhevonen, ransk. (Cheval de) Selle Fran\xc3\xa7ais, Anglo-Norman) on ranskalainen puoliverinen ratsuhevosrotu. Rotu tunnustettiin vasta 1950-luvulla, mutta nyky\xc3\xa4\xc3\xa4n se on Ranskan t\xc3\xa4rkein ratsuhevonen.\n_START_SECTION_\nOminaisuudet\n_START_PARAGRAPH_\nRanskanpuoliverinen on luonteeltaan rohkea ja helposti koulutettava. V\xc3\xa4rilt\xc3\xa4\xc3\xa4n ranskanpuoliverinen on yleisimmin rautias tai ruunikko, mutta kaikkia v\xc3\xa4rej\xc3\xa4 esiintyy. S\xc3\xa4k\xc3\xa4korkeudeltaan ranskanpuoliverinen on noin 163-168cm.\n_START_SECTION_\nHistoria\n_START_PARAGRAPH_\nRanskanpuoliverisen kantakirja avattiin vuonna 1965. Ranskanpuoliverinen polveutuu muun muassa arabianhevosista, ranskanravureista ja englannint\xc3\xa4ysiverisist\xc3\xa4. T\xc3\xa4rkein hevosrotu, joka vaikutti ranskanpuoliveriseen, on kuitenkin anglonormanni. Ranskanpuoliverisen kantaisiksi voidaan nimet\xc3\xa4 orit Orange Peel ja Ibrahim. Lis\xc3\xa4ksi nykyiseen ranskanpuoliveriseen ovat vaikuttaneet suuresti Furioso, Rantzau ja Ultimate._NEWLINE_Nyky\xc3\xa4\xc3\xa4n ranskanpuoliverist\xc3\xa4 jalostetaan puhtaana, mutta sit\xc3\xa4 edelleen risteytet\xc3\xa4\xc3\xa4n ahkerasti muihin rotuihin.'